I 1815 fikk han i oppdrag å lage en plan for nyorganisering av det svenske artilleriet, både med hensyn til materiell og personale. Denne planen ble fastlagt i 1816, von Cardell ble også utnevnt til leder for det svenske artilleriet. I stillingen som generalfelttøymester la han ned mye arbeide vedrørende produksjonen av krutt og våpen. På hans forslag ble det også i 1818 opprettet et artilleriläroverk ved Marieberg (den senere Krigshögskolan).